Luengas occitanorromanicas

As luengas occitanorromanicas (en catalán llengües occitanoromàniques, en occitán lengas occitanoromanicas) son una branca d'as luengas romances en as que s'incluyen l'idioma occitán, l'idioma catalán y, seguntes bellas fuents, o navarro-aragonés."Mas se confrontam los parlars naturals de Catalonha e d'Occitania, i a pas cap de dobte, em en preséncia de parlars d'una meteissa familha linguistica, la qu'ai cualificada d'occitano-romana, plaçada a egala distància entre lo francés e l'espanhòl." Loís Alibèrt, Òc, n°7 (01/1950), p. 26

Extensión
O grupo cubre as luengas d'o sud de Francia (Occitania incluyindo-ie Catalunya Norte), parti oriental d'Espanya (Catalunya, o País Valenciano, as Islas Balears, a Francha Oriental d'Aragón, o Carche), Andorra, Mónegue, partis d'Italia (Vals Occitanas, L'Alguer, Guardia Piemontesa) y, historicament o Condau de Tripoli y as posesions d'a Corona d'Aragón. A existencia d'iste grupo de luengas ye discutida tanto dende o punto d'anvista lingüistico como politico.

Clasificación
D'alcuerdo con bels lingüistas, tanto l'occitán como o catalán habrían d'estar consideradas luengas galorromanicas. Atros lingüistas tienen dandalos con l'occitán, encara que consideran a o catalán como parti d'as luengas iberorromanicas.

O motivo d'a discusión ye tanto politico como lingüistico, ya que a deseparación entre luengas galorromanicas y iberorromanicas sigue a linia de l'actual muga entre os estaus de Francia y Espanya, y isto ye basau mas en criterios territorials que historicos y lingüisticos. Un d'os mayors defensors d'a unidat d'as luengas d'a Peninsula Iberica estió o filologo gallego Ramón Menéndez Pidal, mientres que por muito tiempo atros como Wilhelm Meyer-Lubke (Das Katalanische, Heidelberg, 1925) heban refirmau a ideya d'a relación entre occitán y catalán .

En a Edat Meya, mientres os cinco sieglos (VIII a XIII) de converchencia politica y social d'istos territorios, no existiba una distinción u deseparación clara entre occitán y catalán. Asinas por eixemplo, os trobataires provenzals Albertet de Sestaró, deciba: "Monchos, deciz-me d'alcuerdo a os vuestros conoiximientos qui son millor: os franceses u os catalans? y alavez astí meteré a Gascunya, Provenza, Lemosín, Auvernia y Viennois, tanimientres serán tierra de dos reis."Monges, causetz, segons vostre siensa qual valon mais, catalan ho francés?/ E met de sai Guascuenha e Proensa/ E lemozí, alvernh’ e vianés/ E de lai met la terra dels dos reis. En Marsiella, bi ha una canción tipica provenzal que se diz Canción catalana. (M. Milà i Fontanals, De los Trobadores en España, p. 487)

Variants internas
Encara que a mayoría de lingüistas deseparan o catalán de l'occitán, as dos luengas han estau tractadas como una en estudios de lingüistas occitans mirando de clasificar os dialectos d'ista luenga en grupos supradialectals.
Iste ye o caso de Pierre BecPierre BEC (1973), Manuel pratique d’occitan moderne, coll. Connaissance des langues, Paris: Picard y, mas recientment, de Domergue Sumien.Domergue SUMIEN (2006), La standardisation pluricentrique de l'occitan: nouvel enjeu sociolinguistique, développement du lexique et de la morphologie, coll. Publications de l'Association Internationale d'Études Occitanes, Turnhout: Brepols
Os dos unen as catalán, gascón y parti d'o lengadocián en un grupo aquitano-pirenenco u pre-iberico y deixan a resta de l'occitán en un (Sumien: arverno-mediterranio) u dos grupos (Bec: arverno-mediterranio, occitán central).

 Referencias 

*